text: Socialdemokratiske topfolk besøger Sundhedscenter Vojens 
  20 april 2015 kl. 08.52
  Valgkampen er begyndt selvom valget endnu ikke er udskrevet. I denne uge sætter socialdemokraternes ministerhold fokus på resultater for Danmark. Og i den forbindelse har lokale socialdemokrater inviteret Skatteminister Benny Engelbrecht på besøg i Sundhedscenter Vojens
  Sundhedscentret i Vojens er netop renoveret for 25 mio. kr. og indeholder rådgivningsteam, sygeplejeteam, visitation, fysioterapi, praktiserende læge, træningssal samt bibliotek og borgerrådgivning.
  Sundhedscentret falder i tråd med regeringens fokus på forbedringer på sundhedsområdet, og her tror de at kommunerne kommer til at spille en stigende rolle i det samlede sundhedsvæsen.
  Borgmester H.P. Geil og den daglige koordinator i Sundhedscentret tager imod de socialdemokratiske gæster.
  Tidl. rådhus i Vojens er lavet om til sundhedscenter med stor succes. Tak til borgmester Geil m.fl. for besøg #dkpol pic.twitter.com/TgER9xcKEP
  
  
  